তৃণমূল বুথ সভাপতির বাড়ি বসেই ফর্ম বিতরণ BLO-র! চাঞ্চল্য

ওয়েবডেস্ক- ভগবানগোলা (Bhagwangola) ৬২ নম্বর বিধানসভার অন্তর্গত মহিশাস্থলি গ্রাম পঞ্চায়েতের ৭০ নম্বর বুথে এক BLO-র বিরুদ্ধে গুরুতর অভিযোগ উঠেছে। জানা গিয়েছে, ওই বুথের BLO সাহিল ইসলাম (Sahil Islam) নাকি ভোট সংশোধনের ফর্ম বিতরণের কাজটি নির্দিষ্ট কেন্দ্রে না করে একটি নির্দিষ্ট বাড়িতেই বসে সম্পন্ন করেছেন। অভিযোগ উঠেছে, যে বাড়িতে তিনি ফর্ম বিতরণ করছিলেন সেটি স্থানীয় তৃণমূল কংগ্রেস দলের বুথ সভাপতির (TMC Booth President ) বাড়ি।

স্থানীয় সূত্রে জানা যায়, সরকারি নিয়ম অনুযায়ী BLOদের নির্দিষ্ট বুথ এলাকায় বা সরকারি ভবনে বসে ফর্ম বিতরণ ও সংশোধনের কাজ করার নির্দেশ রয়েছে। কিন্তু অভিযোগ অনুযায়ী, সাহিল ইসলাম এই প্রক্রিয়া লঙ্ঘন করে রাজনৈতিক পক্ষপাত দেখিয়েছেন।

এদিকে, এই ঘটনার পর থেকেই এলাকায় তীব্র ক্ষোভের সঞ্চার হয়েছে। বিরোধী দলগুলির তরফে দাবি উঠেছে, এই ধরনের কর্মকাণ্ড নির্বাচন কমিশনের বিধি লঙ্ঘন এবং এর ফলে ভোট প্রক্রিয়ার নিরপেক্ষতা প্রশ্নের মুখে পড়ছে।

আরও পড়ুন- গঠিত হল মতুয়া মহাসংঘের তৃতীয় কমিটি, উপদেষ্টা পদে নাম শুভেন্দুর!

অভিযোগের সত্যতা যাচাইয়ের জন্য প্রশাসনিক মহল থেকে তদন্তের দাবি উঠেছে। স্থানীয় বাসিন্দাদের একাংশের বক্তব্য, “একজন BLO যদি নিরপেক্ষভাবে কাজ না করেন, তাহলে ভোটের বিশ্বাসযোগ্যতা কীভাবে বজায় থাকবে?”

এ বিষয়ে এখনও পর্যন্ত সংশ্লিষ্ট BLO সাহিল ইসলাম কিংবা নির্বাচন দফতরের তরফ থেকে কোনও সরকারি প্রতিক্রিয়া পাওয়া যায়নি। তবে অভিযোগের ভিত্তিতে প্রশাসনিক তদন্ত শুরু হওয়ার সম্ভাবনা উড়িয়ে দেওয়া যাচ্ছে না।

দেখুন আরও খবর-